Այս եկեղեցիներից բացի Ալեքսանդրապոլում կառուցվել են նաև 7-րդ և 8-րդ Կովկասյան հրաձգային գնդերի, 18-րդ դրագունական Սեվերսկի գնդի, 153-րդ և 154-րդ Բաքվի հետևազորային գնդերի եկեղեցիները: Սրանցից բավականին լավ է պահպանվել միայն 153-րդ Բաքվի հետևազորայինգնդի եկեղեցին, որը գտնվում է <<Կազաչի պոստ>> զինվորական թաղամասում: Այս եկեղեցու կրկնօրինակն էր 18-րդ դրագունականՍեվերսկի գնդի եկեղեցին, որը գտնվում էր քաղաքից դեպի հարավ-արևմուտք /նախկին թռչնաբուծարանի տարածքում/: Շատ նման եկեղեցիներ այժմ գտնվում են Քանաքեռում /Երևան/ և Կարսում /Թուրքիա/: